OpenLLM-France/wikimedia huggingface dataset:
# Tawny Cypress

Tawny Cypress (Point Pleasant, Ameriketako Estatu Batuak, 1976ko abuztuaren 8a) estatubatuar aktorea eta modeloa da.

## Filmografia
### Filmak

| Urtea | Izenburua | Rola |
| 2000 | Autumn in New York | Melissa |
| 2006 | Bella | Frannie |
| 2006 | World Trade Center | Emakumea odoletan |
| 2009 | Brooklyn's Finest | Allisa |
| 2011 | Remains | Cindy |
| 2013 | Home | Laura |
| 2019 | Inez & Doug & Kira | Inez |

### Telebista

| Urtea | Izenburua | Rola | Oharrak |
| 2000 | NYPD Blue | Rosana Booth | Atala: "A Hole in Juan" |
| 2000–2005 | Third Watch | A.D.A. Sharon Burns | 7 ataletan |
| 2001–2002 | 100 Centre Street | Cassandra Rodriguez | 6 ataletan |
| 2002 | Hack | Anna Rowe | Atala: "Bad Choices" |
| 2003 | Law & Order: Criminal Intent | Louisa Iberra | Atala: "Legion" |
| 2003 | All My Children | Shambala Stevens irakaslea | 6 ataletan |
| 2005 | Jonny Zero | Nina Calvo | 6 ataletan |
| 2005 | Stella | Gemma | Atala: "Meeting Girls" |
| 2006 | Love Monkey | Crystal Sloane | Atala: "Mything Persons" |
| 2006 | The Time Tunnel | J.D. | Telebistako filma |
| 2006–2007 | Heroiak | Simone Deveaux | 14 ataletan |
| 2007–2008 | K-Ville | Ginger 'Love Tap' LeBeau | 11 ataletan |
| 2008 | Law & Order: Special Victims Unit | Shawna | Atala: "Undercover" |
| 2008 | Army Wives | Brenda | Atalak: "Casting Out the Net", "Duplicity" |
| 2009 | House Rules | Robin Calhoun | Telebistako filma |
| 2009 | Rescue Me | Carla | 5 ataletan |
| 2010 | Warehouse 13 | Romana | Atala: "Age Before Beauty" |
| 2011 | Gun Hill | Andrea Logan | Telebistako filma |
| 2012 | The Good Wife | Melinda | Atala: "I Fought the Law" |
| 2012 | Blue Bloods | Patrice | Atala: "Nightmares" |
| 2013 | Elementary | Black Suit | Atala: "The Red Team" |
| 2013 | House of Cards | Carly Heath | 5 ataletan |
| 2013–2014 | Unforgettable | Cherie Rollins-Murray | 26 ataletan |
| 2016 | Supergirl | Miranda Crane senataria/White Martian | 2 ataletan |
| 2016 | The Blacklist | Nez Rowan, mertzenarioa | 4 ataletan |
| 2017 | The Blacklist: Redemption | Nez Rowan, mertzenarioa | 8 ataletan |
| 2017 | NCIS: New Orleans | Sarah Barns FBIko agente berezia | Atala: "The Asset" |
| 2018 | Bull | Brooke Ford | Atala: "Excessive Force" |
| 2018 | FBI | Jillian Starls | Atala: "The Armorer's Faith" |
| 2019 | The Code | Edina Corpus koronela | 2 ataletan |
| 2020 | Lincoln Rhyme: Hunt for the Bone Collector | Naia | 2 ataletan |
| 2020 | Yellowjackets | Taissa | |
* Datuak: Q254645
# Tawern

Tawern Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 2.606 biztanle zituen 10,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q547752
* Multimedia: Tawern / Q547752
# Tawhid

Tawhid (arabieraz: توحيد‎, tawḥīd, euskaraz: «Jaungoikoaren bakartasuna»; baita tawheed, touheed, edo tevhid ere) Islamak duen monoteismoaren bakartasunaren kontzeptu zatiezina da. Tawhid Islamaren oinarrizko kontzeptu erlijiosoa da eta baita nagusiena ere, musulman baten federaren oinarria. Jaungoikoa Bat (Al-ʾAḥad) eta Bakarra (Al-Wāḥid) dela argi dio; beraz, Jainkoengan duten sinesmen islamikoa unitarioa da.
Tawhid islamiar profesioaren aurreneko osagaia da., izan ere shahadaren (islamiar fede-aitormena) hasiera Jaungoikoaren bakartasunaren sinesmena aldarrikatzea da. Besteari jainkotasuna egoztea shirk da – Koranaren arabera barkaezina den bekatu bat, batez ere, gero damutzen ez badira.
Monoteismoarekin engaiamendu izatea islamiar sinesmenen oinarria (aqidah) da eta, teologia islamikoaren arabera, beste erlijioekiko duen ezberdintasun nagusia da. Hala ere, Tawhiden antzeko kontzeptuak daude: judaismoan Shema Yisrael juduen fede-aitortza edo kristauen unitarianismoa (nahiz eta kristautasunean gutxiengoaren sinesmena den, kristau gehienak hirukoiztarrak baitira).

## Erreferentziak

* ↑ (Ingelesez) Dressler, Markus, ed. Sufis in Western Society: Global Networking and Locality. Londres: Routledge, 207 or. ISBN 9780415850902. OCLC .824531805.
* ↑ (Ingelesez) «From the article on Tawhid in Oxford Islamic Studies Online» Oxfordislamicstudies.com 2008-05-06.
* 1 2 Allah. in: Encyclopædia Britannica Online..
* ↑ (Ingelesez) The Fundamentals of Tawhid (Islamic Monotheism). ICRS (Indonesian Consortium of Religious Studies) 2010-10-30.
* ↑ Wahhab, Abd Al. Kitab Al Tawheed. Darussalam.
* ↑ Turner, Colin. (2006). Islam: The Basics. Routledge, 75 or. ISBN 978-0-415-34105-9..

## Kanpo-estekak

* Datuak: Q174495
* Multimedia: Monotheism in Islam / Q174495
# Tax lease

Tax lease kostu ekonomiko handiko produktuak erosteko finantza operazio bat da, ontzigintzan erabili ohi dena. Honen bidez, erosleek ahalik eta zerga gutxien ordaintzen dute. Horretarako, onura fiskalak baliatzen dira.

## Beharrezko baldintzak

Tax lease laguntza burutzeko armadore bat, eraikitzen ari diren ontzi bat, armadoreari erosiko dion finantza erakunde bat eta Interes Ekonomikoko Elkarte bat behar dira. Horrek armadoreari ontzia alokatuko dio erosteko aukerarekin, elkarrekin adostutako denbora tarte batez.

## Interes Ekonomikoko Elkartea

Elkarte hauek merkataritza elkarteen artean osatutako ondasun elkarte baten edo sozietate zibil baten funtzioa burutzen dute.
Ontzia eraikitzeko momentuan, finantza erakundeek erosi egiten dute, leasing (alokairua erosteko bermearekin) bidez. Horiek, Interes Ekonomikoko Elkarteetara igarotzen dira eta gero ontzia armadoreari alokatzen diote, leasing kontratu baliatuz, eta lau urtera, azken ordainketa egin eta armadorearengana igarotzen da.
Lau urteren ondoren, leasing bukatu eta ontzia armadorearen esku gelditzen da. Momentu horretan, Interes Ekonomikoko Taldeak ere desagertu egiten dira.

## Aurrezteko modua

Sozietate zergaren araudiak aukera eskaintzen die enpresei egin dituzten inbertsioen bidez zergak gutxitzeko, zerga-oinarri negatiboak sortzen dituztela baliatuta. Erosketa handi baten amortizazioa epe motzean egiteak, bestalde, asko gutxitzen du enpresa hauen zerga oinarri positiboa.
2014ko abenduaren 9ean, 'Tax lease' berria onartu egin zuen Europako Batasuneko Auzitegiak.

## Erreferentziak

* 1 2 3 4 5 6 M. B., «Zer da 'tax lease' laguntza?», EiTB, 2013-07-17
* ↑ «'Tax lease' berria ontzat eman du Europako Batasuneko Auzitegiak», Berria, 2014-12-10

## Kanpo estekak

* Datuak: Q18616265
# Tafallako barruti judiziala

Tafallako barruti judiziala Nafarroa Garaiko lurraldearen justizia administrazioa osatzen duten 5 barruti judizialetako bat da, Erriberriko merindadearena hain zuzen ere.
Barruti judizialeko burua Tafalla da.

## Udalerriak

| Artaxoa Azagra Azkoien Barasoain Beire Berbintzana Caparroso Erriberri Faltzes Funes Garinoain Larraga Leotz Martzilla | Mendigorria Milagro Miranda Arga Murillo el Cuende Murillo el Fruto Oloritz Orisoain Pitillas Puiu San Martin Unx Santakara Tafalla (burua) Untzue Uxue |

## Epaitegiak

* Lehen Auzialdiko eta Instrukziozko Epaitegia zbk. 1
* Lehen Auzialdiko eta Instrukziozko Epaitegia zbk. 2

## Erreferentziak

* Espainiako barruti judizialei buruzko datuak, Espainiako Justizia Ministerioaren webgunean.

## Ikus, gainera

* Nafarroa Garaiko barruti judizialen zerrenda

## Kanpo estekak

* Datuak: Q12267799
# Tafallako erraldoi eta buruhandien konpartsa

Tafallako erraldoi eta buruhandien konpartsa 1919ko Abuztuaren 15ean sortu zen eta herria tradizio handia du. Taldea udalaren menpe dago. Urtean hiru aldiz plazaratzen dira, normalean dultzaineroen talde batekin eta, batzutan ere, La Tafallesa Musika Bandarekin.

## Ezaugarriak

Erraldoiek neurri desberdinak dituzte. Errege-erreginak, batetik, 4,15 metro; beste lauek, bestetik, 3,50 metro. Bakoitzaren pisua desberdina da ere bai: Erregea 55 kilo, Txinatarra 37 kilo. Konpartsa dantzatzeko 18 pertsona behar dira: irudi bakoitza hiru pertsona; guztira beste laguntzaileekin batera, hogetia hamar pertsona inguruak dira. Erraldoien egitura orain gutxi arte, 2005 urte arte, egurrezkoa zen; egun, aluminiozkoa da.
Erraldoiekin batera bost kiliki ateratzen dira: Neska beltzatxoa, Mutil beltzatxoa, Begihandiak, Aitona, Mejanero eta bi Zaldiko. Ia guztiak 1919koak dira, Mejanero salbu, Tuterako Oreden del Volantin Tafalla herriari 1981ean oparitua.

## Erraldoiak

* Erregea eta Erregina kristauak
* Txinatar bikotea
* Beltzak bikotea
Erregea, Erregina, Gizon txinatarra eta Gizon beltza 1919ko abuztuaren 15ean atera ziren lehenengo aldiz. Emakume txinatarra eta beltza 1981ko abuztuaren 14ean.

## Festak

Urtean zehar hiru aldiz ateratzen dira:
* Urtarrilaren 20an, San Sebastian eguna, Tafallako patroia.
* Inauterietan
* Abuztuko herriko festetan
Halaber, Nafarroako eta beste tokietako herri askotan dantzatu eta dantzatzen dute.

## Kanpo estekak

* Tafallako erraldoi eta buruhandien konpartsa kaleetan, You Tubeko bideo batean.
* (Gaztelaniaz):Konpartsaren Facebooken kontu ofiziala.
* Datuak: Q61364545

## Ikus gainera

* Erraldoiak (folklorea)
* Buruhandiak
# Tafallako gudua

Tafallako gudua Nafarroako herri horretatik gertu 1043an (aditu batzuen ustez 1035ean) izandako gudua izan zen.
Guduan iruindar armadak Ramiro Aragoikoak eta Zaragozako taifaren buruzagiak- ziur asko Al-Mustain I.ak- zuzendutako armada mendean hartu zuen.

## Aurrekariak

Antso III.a Gartzeitz Nagusia hil zenean bere semeen artean jarauntsi zituzten bere ondasunak. Ramiro Aragoikoa seme nagusia zen baina, sasikumea izanda, ezin zuen Iruñeko Erresuma jarauntsi eta, beraz, Gartzea Santxez bilakatu zen Iruñeko errege. Beste anaiak, Fernando Santxez Gaztelako kondea eta Gonzalo Santxez Ribagortzako kondea, ez ziren erregeak izango, beti iruindar tronuaren menpean izango zirenez, regulus titulua izango zutelako.
Ramiro erdeinaturik sentitu zenez Gartzea erasotzea erabaki zuen eta horretarako Zaragozako taifaren buruzagiaren laguntza eskatu zuen.

## Gudua

Ez dago guduari buruzko datu zehatzik. Tafallaren ingurumarian gertu zen eta, adituen ustetan, laburra izan zen. Iruindarren garaipenak Ramiroren atzera-egitea bultzatu zuen. Kondairak dio zaldia ere galdu zuela gudu-zelaian eta zaldia iruindar erregearen eskuetan amaitu zela.

## Ondorioak

Guduaren ondoren, Gartzea Ramiro anaiarekin bihozbera izan zen: barkatu eta zenbait gaztelu eman zizkion. Aragoiarrak ez zuen berriro saiakera errepikatu anaia bizi zen bitartean.
Bere laguntzagatik, tafallarrek Nobles, leales y esforzados titulua jaso zuten. Garaipen hori dela eta, Uxueko Ama Birjinaren Santutegiko erromeria ospatzen dute.

## Erreferentziak

* ↑ Martínez Díez, Gonzalo. (2007). Sancho III el Mayor Rey de Pamplona, Rex Ibericus. Madril: Marcial Pons Historia ISBN 978-84-96467-47-7..

## Bibliografia

* G.E.A (Gran Enciclopedia Aragonesa)
* Matarredona Sala, Francisco. (2003). El Amanecer de un Reino, Ramiro I de Aragón. Leyere ISBN 8497756541..
* Pascal Ros, Alfonso; Tejero, Oscar; Perales, José Antonio. (2008). Reyes de un Reyno: de Íñigo Arista a Catalina I. Diario de Navarra ISBN 978-84-89103-52-8..
* Lakarra de Miguel, José María. (1972). Historia política del Reino de Navarra desde sus orígenes hasta su incorporación a Castilla. Nafarroako Aurrezki Kutxa ISBN 8450056993..

## Kanpo estekak

* Datuak: Q5723010
# Tafallako geltokia

Hauek dira Tafallako geltokiak:
* Tafallako tren geltokia: ADIFen jabetzako geltokia da eta Renfek egiten du geltokia Zidakos ibaiaren ezkerreko ertzan
* Tafallako autobus geltokia: Tafallako Udalaren jabetzako geltokia da eta Nafarroako Hiriarteko Garraioa eta beste enpresek egiten du geltokia Pesquera kalean
# Tafalla Berria

Tafalla Berria Espainiako Alderdien Legea onartu ondoren Tafallan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, eta Espainiako Audientzia Nazionalak legez kanpo utzi ez zuen plataformetako bat izan zen. Guztira 1.016 boto lortu zituzten (emandako boto guztien %16,04a) eta 3 zinegotzi.

## Ikus, gainera

* Espainiako Alderdien Legea

## Kanpo estekak

* Datuak: Q12267797
# Tafalla kalea (Iruñea)

Tafalla kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Tafalla udalerriaren omenez darama.

## Kokapena

Iruñeko Bigarren Zabalgunean dago, Nafarroa Behereko etorbidea eta Aralar kalearen arteko elkargunean hasten da, eta ipar-ekialdetik hego-mendebaldeko norantzako ibilbidea jarraituz, Galizia etorbidean amaitzen da. Honako kaleek zeharkatu edota batzen zaizkio: Erriberri kalea, Amaia kalea, Karlos III.aren etorbidea, Paulino Caballero kalea, Francisco Bergamín kalea, Zangoza kalea eta Aita Calatayud kalea.
Bestalde, San Fermin kalea eta Felipe Gorriti kalearekiko paraleloki doa.

## Ondarea

Kale honen inguruan honako eraikin eta leku nabarmenak daude:
* San Frantzisko Xabierkoaren eliza
* Zabalguneko merkatua
* San Frantzisko Xabierkoaren eliza.

## Kanpo estekak

* Datuak: Q25479914
# Sylvan Springs (Alabama)

Sylvan Springs Alabamako herri bat da. Jefferson konderrian kokatua dago. 2010ean 1.542 biztanle zituen, 68,5 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q67560
# Sylvania (Alabama)

Sylvania Alabamako herri bat da. DeKalb konderrian kokatua dago. 2010ean 1.837 biztanle zituen, 83,7 kilometro koadrotan banatuta.

## Ikus, gainera

* DeKalb konderria

## Kanpo estekak

* Datuak: Q65723
* Multimedia: Sylvania, Alabama / Q65723
# Sylvain Van de Weyer

Jean-Sylvain Van de Weyer (Lovaina, 1802ko urtarrilaren 19a – Londres, 1874ko maiatzaren 23a) belgikar diplomazialari eta politikaria izan zen. Belgikako lehen ministroa izan zen 1835etik 1836ra.
Lovainan jaio zen Belgikako burgesiako familia batean. 1811n Amsterdamera joan ziren eta handik denbora batera Lovainara itzuli ziren aita udaltzainburu izendatu zutenean. Sylvainek zuzenbide ikasketak egin zituen Lovainako Unibertsitatean eta 1823an abokatu lanetan hasi zen Bruselan. Herbehereetako Erresumak akusatutako egunkari eta kazetariak defendatu zituen.
1830eko Belgikako Iraultzaren hasieran, Lovainatik Bruselara bidaiatu zuen Belgikako Behin-behineko Gobernuaren batzorde zentraleko kide izateko. 1831n Belgikako enbaxadore izendatu zuten Londresen. Lehen ministro izan zen 1835etik 1836ra. Ondoren, Londresera itzuli zen bizitzera, eta London Libraryko presidenteordea izan zen 1848tik hil zen arte.
* Datuak: Q546727
* Multimedia: Sylvain Van de Weyer / Q546727
# Sylvain Vasseur

Sylvain Vasseur (Cappelle-la-Grande, 1946ko otsailaren 28a-), frantziar txirrindulari ohia da, profesionala 1969tik 1977ra.
Alain anaia txirrindularia ere izan zen eta Cédric Vasseur txirrindulariaren osaba da.

## Palmaresa

1969
* 6. Dunkerqueko Lau Egunetan
* 7. Mugako Zirkuituan
1972
* Iparraldeko Tourra
* 5. Étoile des Espoirsen
* 7. Fourmiesko Sari Nagusian
1973
* Luxenburgoko Tourra eta etapa bat
1974
* 5. Nazioarteko Kriteriumean
* 8. Tour de l'Audeen
* 8. Mugako Zirkuituan
* 9. Bordele-Parisen
1975
* 3. Mugako Zirkuituan
* 10. Paris-Nizan
1976
* 2. Cannesko Sari Nagusian

## Sailkapen orokorra Itzuli Handietan eta Munduko txapelketan

| Lasterketa | 1969 | 1970 | 1971 | 1972 | 1973 | 1974 | 1975 | 1976 | 1978 |
| Italiako Giroa | - | - | - | - | - | - | - | - | - |
| Frantziako Tourra | - | 95. | - | 35. | 53. | 52. | 44. | 60. | - |
| Espainiako Vuelta | - | 52. | UT | - | UT | 27 | - | - | - |
| Munduko errepideko txapelketa | - | - | - | - | - | - | - | - | - |
-: ez zuen parte hartu UT: utzi, ez zuen amaitu

## Kanpo estekak

Sylvain Vasseur - ProCyclingStats
* Datuak: Q3507143
* Multimedia: Sylvain Vasseur / Q3507143
# Sylvan Lake (Michigan)

Sylvan Lake Michigango hiri bat da. Oakland konderrian kokatua dago. 2010ean 1.720 biztanle zituen, 1,32 kilometro koadrotan banatuta.

## Ikus, gainera

* Oakland konderria

## Kanpo estekak

* Datuak: Q3295703
# Sylvan Beach (New York)

Sylvan Beach New York estatuko herri bat da. Oneida konderrian kokatua dago. 2010ean 897 biztanle zituen, 1,78 kilometro koadrotan banatuta.

## Ikus, gainera

* Oneida konderria

## Kanpo estekak

* Datuak: Q3451784
* Multimedia: Sylvan Beach, New York / Q3451784
# Sylvan Grove (Kansas)

Sylvan Grove Kansasko hiri bat da. Lincoln konderrian kokatua dago. 2010ean 279 biztanle zituen, 0,96 kilometro koadrotan banatuta.

## Ikus, gainera

* Lincoln konderria

## Kanpo estekak

* Datuak: Q2498902
* Multimedia: Sylvan Grove, Kansas / Q2498902
# Sylvan (Wisconsin)

Sylvan Ameriketako Estatu Batuetako inkorporatutako herri bat da. Richland konderrian dago, Wisconsin estatuan. 516 biztanle ditu, 36,1 kilometro koadroko azaleran banatuta.

## Ikus, gainera

* Richland konderrian

## Kanpo estekak

* Datuak: Q1887432
# Teobaldoak kalea (Iruñea)

Teobaldoak kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Tibalt edo Teobaldoen nafar erregeen omenez darama: Tibalt I.a Nafarroakoa (1201-1253) eta Tibalt II.a Nafarroakoa (1239-1270).

## Kokapena

Iruñeko Bigarren Zabalgunean dago, Merindadeen plaza eta Nafarroa Behereko etorbidearen arteko elkargunean hasten da, eta hego-mendebaldetik ipar-ekialdera doan ibilbidea jarraituz, Aralar kalean amaitzen da, Salesiarren ikastetxea, Salesiarren eliza eta Vázquez de Mella ikastetxearen parean. Honako kale hauek zeharkatu edota bat egiten zaizkio: Amaia kalea eta Erriberri kalea.
Bestalde, Leire kalea eta San Fermin kalearekiko paraleloki doa.

## Ondarea

Kale honen inguruan honako eraikin eta leku nabarmenak daude:
* Salesiarren ikastetxea
* Salesiarren eliza
* Vázquez de Mella ikastetxea
* Nafarroa Behereko etorbidea
* Merindadeen plaza
* Merindadeen plaza.

## Kanpo estekak

* Datuak: Q25479915
# Teococuilco de Marcos Pérez (udalerria)

Teococuilco de Marcos Pérez Mexikoko udalerri bat da. Oaxaca estatuan kokatua dago. 2010ean 1.106 biztanle zituen 131,83 km²ko azaleran. Herriburua [[Teococuilco de Marcos Pérez (Teococuilco de Marcos Pérez)|Teococuilco de Marcos Pérez]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q985841
* Multimedia: Teococuilco de Marcos Pérez / Q985841
# Teodolito

Teodolitoa neurgailu mekaniko-optiko unibertsala da, angelu bertikalak eta, batez ere, horizontalak neurtzeko balio duena, prezisio oso handiarekin. Beste tresna laguntzaile batzuekin lagunduta distantziak eta desnibelak neur ditzake.

## Ezaugarriak eta erabilerak

Eramangarria eta eskuzkoa da, topografiarako eta ingenieritzarako erabiltzen da, triangulazioetan batez ere. Mira baten laguntzaz eta takimetriaren bidez distantziak neur ditzake. Tresneria modernoago eta sofistikatuago bat teodolito elektronikoa da, estazio total bezala ezagunagoa dena.
Oinarrian, gaur egungo teodolitoa tripode baten gainean montatutako teleskopio bat da, bi biribilekin graduatua, bat bertikala eta bestea horizontala. Hauekin angeluak neurtzen dira lenteen laguntzaz.
Kontuan izan behar diren ezaugarri garantzitsuenak hauek dira: xehetasun-maila, objektiboko lentearen handitzen zenbakia eta ia konpentsadore elektronikoa duen ala ez.

## Sailkapena

Teodolito errepikagailuak, errepikatzaileak eta iparrorratz-teodolitoa.

### Teodolito errepikagauiluak

Huek eraiki dira linboko angelu horizontal berdinaren bata bestearen ondorengo neurrien bilketarako. Horrela metatutako angelua zatitu ahal izateko eta neurketa kopurua ere.

### Teodolito errepikatzaileak

Direkzionalak ere deitzen zaie, teodolito errepikatzaileek linbo finko bat izatearen berezitasuna dute eta alidada bakarrik mugi daiteke.

### Iparrorratz-teodolitoak

Izenak dioen bezala, ezaugarri berezi batzuk dituen brujula bat du barneratuta. Hau imantatuta dago zirkulo horizontalaren noranzko berean. 0 tik 180 gradurainoko diametroaren gainean prezisio handiz.

### Teodolito elektronikoa

Teodolito optikoaren bertsioa da, elektronika gehitu duena biribil bertikal eta horizontalaren irakurketak egiteko. Hau, angeluak pantaila batean desplegatuz eta apreziazio-akatsak eliminatzen dituenez, sinpleagoa da bere erabileran, eta pieza gutxiago behar izateagatik sinpleagoa da bere eraketan eta kasu batzuetan bere kalibrazioan ere.

## Kanpo estekak

* Datuak: Q181517
* Multimedia: Theodolites / Q181517
# Teodizea

Teodizea (grezieratik θεός -jainko- + δίκη -zuzenbidea-) Jainkoaren existentzia arrazoibideen bitartez frogatzen eta haren ezaugarriak eta izaera aztertzen saiatzen den filosofiaren adarra da. Etimologikoki, Jainkoaren zuribidea izango litzateke eta, horregatik, Naturaren teologia barruan kokatzen da, nahiz eta sarritan biak nahastu eta sinonimotzat hartu. Berez, Teodizea oinarrizko galdera bati erantzun nahi zion: Nola Jainkoak, hain ona izanez, gaizkia uzten du?

## Deskribapena

Teodicea hitza Leibnizek XVIII. mendean sortu zuen bere liburu baten izenburu bezala: Essais de Théodicée sur la bonté de Dieu, la liberté de l'homme et l'origine du mal. Liburu horretan Leibnizek Teodicea kontzeptuarekin gaizkiaren izatea eta Jaungoikoaren ontasuna azaltzeko edozein ikerketa izendatu zuen. Leibnizek saiakera horrekin ez zuen Jainko akonfesional bat erakutsi, kristauen Jaungoikoa baizik, bere gizakiaren, gaizkiaren eta munduaren ikuspegiarekin.

## Ikus, baita ere

* Apologetika

## Bibliografia

* Gottfried Wilhelm Leibniz: Essais de Théodicée sur la bonté de Dieu, la liberté de l'homme et l'origine du mal (2 liburuki), 1710.

## Kanpo estekak

* (Gaztelaniaz):La Teodicea.
* Datuak: Q276183
# Teocaltiche (udalerria)

Teocaltiche Mexikoko udalerri bat da. Jalisco estatuan kokatua dago. 2010ean 40.105 biztanle zituen 933,85 km²ko azaleran. Herriburua [[Teocaltiche (Teocaltiche)|Teocaltiche]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1921334
* Multimedia: Teocaltiche Municipality / Q1921334
# Teocuitatlán de Corona (udalerria)

Teocuitatlán de Corona Mexikoko udalerri bat da. Jalisco estatuan kokatua dago. 2010ean 10.837 biztanle zituen 335,57 km²ko azaleran. Herriburua [[Teocuitatlán de Corona (Teocuitatlán de Corona)|Teocuitatlán de Corona]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3311895
* Multimedia: Teocuitatlán de Corona Municipality / Q3311895
# Teodebaldo

Teodebaldo edo Tibalt (c. 535 - 555) 548 eta 555 urteen artean saliar frankoen errege izan zen.
Waccho lombardiarren alaba ezkondu arren, ezin zituen Teodeberto I.a bere aitaren konkistak iparraldeko Italian mantendu.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q309915
# Teodeberto I.a

Teodeberto I.a Austrasiakoa (500-548) Merovingiar leinuko frankoen erregea izan zen. Bere aurrekoa Teodoriko I.a Austrasiakoa eta ondorengoa Teodobaldo I.a izan ziren.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q274597
* Multimedia: Theodebert I / Q274597
# Teocelo (udalerria)

Teocelo Mexikoko udalerri bat da. Veracruz de Ignacio de la Llave estatuan kokatua dago. 2010ean 16.327 biztanle zituen 60,77 km²ko azaleran. Herriburua [[Teocelo (Teocelo)|Teocelo]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20270910
* Multimedia: Teocelo Municipality / Q20270910
# Teodeberto II.a

Teodeberto II.a (586 – 612) 595 eta 612 urteen artean Austrasiako saliar frankoen errege izan zen.
Txildeberto II.a bere aita hiltzean, errege bilakatu zen Brunilda bere amamaren agindupean. Brunilda erresumatik bota eta honek Teodoriko bere anaiarekin batera Teodebertoren aurka egin eta monasterio batean sartu zuten, non erail zuten.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q312605
* Multimedia: Theodebert II / Q312605